|  |  |  |
| --- | --- | --- |
|  |  | **logo_trans4m_klein** |

***3. mednarodna konferenca***

***INTEGRALNO ZELENO GOSPODARSTVO ZA BOLJŠI SVET:***

**INTEGRALNA ZELENA SLOVENIJA, EVROPA IN SVET**

**NA POTI K CILJEM TRAJNOSTNEGA RAZVOJA**

**Ljubljana, Slovenija, 31. januar 2017**

**Vabilo**

31. januarja 2017 bo v Ljubljani potekal edinstven dogodek, tako v evropskem kot v svetovnem merilu. Konferenco o Integralni zeleni Sloveniji, Evropi in svetu, na kateri postavljamo trajnostni razvoj kot osnovo za novo evropsko renesanso, organizirata Državljanska pobuda za Integralno zeleno Slovenijo in Center za integralni razvoj Trans4m v sodelovanju z več kot 20 institucijami in organizacijami.

3. mednarodna konferenca Integralno zeleno gospodarstvo za boljši svetjenamenjena socialnim inovatorjem z različnih področij in iz različnih sektorjev, vključujoč odločevalce in oblikovalce razvojnih politik. Potekala bo v prostorih Hiše Evropske Unije v Ljubljani, Dunajska 20. Zasnovana je na lani izdani knjigi [***Integral Green Slovenia***](http://integralna-zelena-slovenija.si/Publikacije.html) in na predhodnih dogodkih na temo integralne zelene ekonomije in družbe, sodelovalo bo tudi več strokovnjakov mednarodnega Centra Trans4m.

Konferenca bo s povezovanjem znanstvenih, strokovnih in civilnodružbenih prispevkov iskala odgovore na vprašanje, kaj lahko pristop integralne zelene ekonomije in družbe, s Slovenijo kot pilotno deželo, prispeva k novi evropski renesansi v kontekstu Agende za trajnostni razvoj. Po uvodnem plenarnem delu bo delo potekalo v treh tematskih sklopih; njihove predloge bomo povezali v skupno pobudo v zaključnem plenarnem delu:

* 1. Kulturna in naravna dediščina v povezavi s skupnostjo za integralno prenovo Slovenije in Evrope
  2. Socialno na znanju temelječe gospodarstvo: prednosti in priložnosti v Sloveniji in Evropi; perspektivna pot k ciljem trajnostnega razvoja
  3. Vzgoja in izobraževanje za trajnostni razvoj in za integralno dobo

Več informacij o dogodku v [programu v angleščini](%20programu%20v%20angleščini) in na spletni strani <http://integralna-zelena-slovenija.si/>. Kotizacije ni, prijava na [integralnaslovenija@gmail.com](mailto:integralnaslovenija@gmail.com) (ime in priimek, organizacija, kontaktni podatki, izbira tematskega sklopa: 1 / 2 / 3 ).

Delovni jezik konference je angleščina, zato so nadaljnje informacije in gradiva v tem jeziku.

Prisrčno vabljeni!

Programski in organizacijski odbor konference:

dr. Darja Piciga, dr. Nevenka Bogataj, prof. Ronnie Lessem, mag. Andrej Kranjc, prof. Alexander Schieffer, Tadej Slapnik